Klara Øygarden

Klara Øygarden (født 26. mars 1918 i Mykland i Froland kommune, død 29. oktober 2004 i Froland) var en norsk billedkunstner. Hun arbeidet i hovedsak med oljemalerier, akvarell, kull, gips og rosemaling.Minge, Hans Otto (1999): Norske billedkunstnere Agder, s. 168

Øygarden hadde bakgrunn fra Erlend Grøstads malerskole, og arbeidet også sammen med arendalsmaler Kåre Tveit i mange år.Didi Grimsgaard: «Åpningsrekord på Hillestad» i Agderposten, tirsdag 20. mai 1997  I tillegg var hun utdannet rosemaler (1981–1982). I løpet av årene som kunstner, deltok hun på en rekke utstillinger;  både separat- og kollektivutstillinger. Hun deltok blant annet på Sørlandsutstillingen, Ryfylkeutstillingen og Telemarksutstillingen. I 1997 deltok hun på Landsforeningen Norske Maleres utstilling på Flå i Hallingdal og samme år stilte hun ut på Agder Kunstsenter. Hennes arbeider er innkjøpt av Aust-Agder fylkeskommune og flere banker, institusjoner og kommuner.

Klara Øygarden var medlem av Norske billedkunstnere Agder (NBK), Unge Kunstneres Samfund (UKS) og Landsforeningen Norske Malere (LNM).

 Referanser 

Kategori:Norske billedkunstnere
Kategori:Norske malere
Kategori:Norske rosemalere
Kategori:Personer fra Froland kommune
Kategori:Fødsler i 1918
Kategori:Dødsfall i 2004